Robert Boroffice

Robert Ajayi Boroffice (s. 23. huhtikuuta 1949) on nigerialainen työväenpuoluetta edustava senaattori ja tutkija.

Borofficesta tuli Ibadanin yliopiston luennoitsija vuonna 1975 ja vuonna 1986 eläintieteen professori Lagosin valtionyliopistoon. Hän teki mutaatioihin ja syöpään liittyvää tutkimusta. Myöhemmin hän nousi yliopiston dekaaniksi.

Boroffice nimitettiin vuonna 1992 tieteen koordinaattoriksi National Agency for Science and Engineering Infrastructureen (NASENI). Hänen toimialoihinsa kuului biotekniikka, tietotekniikka ja avarustekniikka. Hänellä oli keskeinen rooli, kun Nigeriaan perustettiin National Biotechnology Development Agency (NABDA), National Information Technology Development Agency (NITDA) ja National Space Research and Development Agency (NASRDA). Boroffice oli NASRDAn pääjohtaja vuodet 1999-2009, jona aikana NASRDA toteutti ulkomaisella avustuksella kaksi satelliittia: vuonna 2003 kaukokartoitussatelliitin NigeriaSat-1 ja vuonna 2007 tietoliikennesatelliitin NIGCOMSAT 1.

Lähteet

Nigerialaiset henkilöt
Nigerialaiset poliitikot
Eläintieteilijät
Vuonna 1949 syntyneet
Elävät henkilöt